钦定古今图书集成/明伦汇编/氏族典/第479卷 > 《廖用贤尚友录》 > 贯高
## 钦定古今图书集成/明伦汇编/氏族典/第479卷 > 《廖用贤尚友录》 > 贯高

按《汉书张耳传》：“‘耳子敖为王，高祖过赵，箕踞骂詈之。
赵相贯高年六十馀，请为王杀之，乃壁人柏人。上过
心动，不宿去。九年，贯高怨家告之，上逮捕赵王，高对
狱曰：‘独吾属为之，王不知也’。榜笞刺爇，身无完者，终
不复言’。廷尉以贯高辞闻，上曰：‘壮士’！上赦赵王，并赦
高。高曰：‘所以不死，白赵王不反耳。王出，吾责塞矣。且
人臣有篡弑之名，岂有面目复事上哉’！”乃绝亢死。